Tarree Walaloo

Tarreen kun walaloo gabaaboo beekaman akka fekkeenyaaf tahuuf dhiheessa.

Yaa barumsa
Kitaaba barataa Afaan Oromoo irrattii walalo akka fakkeenyaatti dhihaateedha.
Yaa Barumsa Yaa Barumsaa 
Yaa Madda Bekumsaa 
Wa'e Fayidaa Kee 
Meeqansaan Ibsa 
Inni Tokkofanii 
Sammuu Nama Cimsa 
Barumsii Qabenyaa 
Kan Hunduma Keenyaa 
Kan Bu'ee Hin Cabne 
Kan Moofa'e Hin Shamne 
Kan Hattuun Hin Hanne 
Warrii Baratan Xiiyyaraa Oofuu 
Warrii Hin Baranne OKkite Sofuu!
Okkotee sofuun barumsa
Garuu barnootni safuu nama barsiisa

Barumsa
Utubaa guddinaa 
Kan fuuldurrii banaa
Haabarannuu jabaannee
Sabaa keenyaaf ibsaa taanee
Walaalli duukkana
Keessaa bahuuf hin laafinaa
Kan barateef akki godhaa
Fakkiin isaan murteessadha
Sammuu keenyaa hidhatnee
Marrii barnootaaf kaanee
Walummaan tolaatti hin dhaabbatamuu
Baruuf namnidirfama kan qabatuu

Nu hin buqqisu
Tokkumaan Hummna! 
Gaaddisa Odaa jala gadi teenyee 
Yoo wal-hubannee wal dhagenyee 
Yoo wal jalaa kaafne dhagaa 
Yoo waliif yaadne nagaa 
Tokkummaan wal qabannee 
Yoo walii wajjiin dhaabbanne 
Kattaan gaaraa yoo dhodho’e 
Cabbiin roobee yoo lola’e 
Buubbeen kaabaas haa bubbisu 
Nu hin sochoosu nu hin buqqisu!

Qubee Koo
Qawween koo boraatiin koo 
Kan rasaasa liqimsu 
Yaada garaa koo keessaa 
Danda’ee naaf hin ibsu 
Rasaasa itti guuttadhee 
Gaafan banu cancala 
Biyyi'o gurra qabtee 
Fiigee lixa daggalaa 
Wal caccabsee gulufa 
Wanta qabu harcaasee 
Qawween nageenya hin fidu 
Nagaa dhahee mancaasee 
Allaattiin waaqarra kaattu 
Bineensi bosona kessaa 
Sagalee qawwee kootii  
Hin jaallatu ni dheessa 
Ati garuu qubee koo
Qubee koo quba jabduu
Nagaa buusuufis taanaan
Gita tokkoyyuu  hin qabdu

Sin jaalladha hiriyaa koo
Utuu naaf hindhagayin
Firrikoo gamaanaa fi gamaa
Bakka rakkoo kiyyaatti
Situ dursee argama
Aantiidhaafi obbolaa koo
Dursitee natti siqxa
Caba koo naaf dhidhiibdee
Dhiiga koo narraa dhiqxa
Kaasuu keetti na fuutee
Qabdee lafaa na kaasta
Dugda keetti na baattee
Bowwaa keessaa na baafta
Gaafa guyyaaa gammaachuu
Wajjiniin nyaannee kolfaa
Gaafa guyyaa dhiphinaa
Kan dhukkubaa fi golfaa.

Wabii
category:Walaloo
category:Afaan Oromoo